তবে আওয়ামী লীগ যখন নির্বাচনের চূড়ান্ত প্রস্তুতি নিচ্ছে তখন বিএনপি অনেক অগোছালো। তাদের দলীয় চেয়ারপারসন দুর্নীতির মামলায় কারাগারে। ভারপ্রাপ্ত চেয়ারপারসন তারেক রহমান বিভিন্ন মামলায় দণ্ড নিয়ে দীর্ঘদিন ধরে নির্বাসিত জীবন পার করছেন। এ সময়ে আগামী নির্বাচনকে ঘিরে খালেদা জিয়ার ছয় শর্তের কতটা মানা হবে এমন প্রশ্নে আওয়ামী লীগের সাংগঠনিক সম্পাদক খালিদ মাহমুদ চৌধুরী বলেন, সংবিধানের বাইরে যাওয়ার কোনো সুযোগ নেই। কারো জন্য নির্বাচন থেমে থাকবে না।